हम जब घूमने निकलते हैं तो क्या देखना चाहते हैं, नदी पहाड़ झरने, इतिहास, संस्कृति, आस्था, ज्ञान बढ़ाने या फिर भूख। वो सब कुछ जो आपके पर्यटन उद्देश्य हो सकता है वह सब राजगीर में है। महाभारत काल, बौद्ध, जैन और सिख मतालंबियों से जुडे स्थल यहां हैं। कई काल खंड में ये धर्म और बौद्धिक सक्रियता का केंद्र रहा है। अलग अलग काल में ये शहर राजगृह, गिरिव्रज, वसुमती, वृहद्रहथपुर आदि नामों से जाना जाता रहा है।